Bendras pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje /* JOIN/2012/037 final - 2012/0368 (NLE) */





AIŠKINAMASIS MEMORANDUMAS (1) 2012 m. sausio 18 d. Taryba priėmė Reglamentą (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kuriuo panaikinamas Reglamentas (ES) Nr. 442/2011, kad įgyvendintų 2011 m. gruodžio 11 d. Tarybos sprendimą 2011/782/BUSP dėl ribojamųjų priemonių Sirijai. (2) 2012 m. spalio 15 d. Taryba patvirtino Sprendimą 2012/634/BUSP, kuriuo iš dalies pakeistas 2011 m. gruodžio 1 d. Sprendimas 2012/728/BUSP. Šie daliniai pakeitimai buvo įtraukti į 2012 m. lapkričio 29 d. Tarybos sprendimą 2012/739/BUSP, kuriuo panaikintas ir pakeistas 2011 m. gruodžio 1 d. Sprendimas 2011/782/BUSP. Dėl papildomų elementų reikia iš dalies keisti 2012 m. sausio 18d. Reglamentą Nr. 36/2011. (3) Į Tarybos sprendimą 2012/739/BUSP įtraukti papildomi draudimai, kuriais draudžiama pirkti, importuoti arba transportuoti įrangą, kuri gali būti naudojama vidaus represijoms ir finansuoti tokios įrangos įsigijimą arba teikti finansinę paramą šiai įrangai įsigyti. (4) Taip pat būtina užtikrinti, kad „Syrian Arab Airlines“ taikomomis ribojamosiomis priemonėmis nebūtų užkirtas kelias veiksmams ar sandoriams, kurių vienintelis tikslas – vykdyti Sąjungos piliečių ir jų šeimos narių evakuaciją iš Sirijos. (5) Būtina atlikti tam tikrus galiojančių priemonių techninio pobūdžio pakeitimus. Visų pirma turėtų būti peržiūrėtos tam tikros nuostatos dėl lėšų pervedimo kontrolės, kad kompetentingoms institucijoms ir operatoriams būtų lengviau jas taikyti ir kad būtų išvengta šio reglamento nuostatų nesilaikymo. (6) Reglamento (ES) Nr. 36/2012 29 straipsnio 2 dalyje numatyta, kad pateikta arba gauta informacija naudojama tik tais tikslais, kuriais ji buvo pateikta arba gauta. Šia nuostata turėtų būti paaiškinama, kad taip neužkertamas kelias valstybėms narėms keistis tokia informacija su Sirija ir kitomis valstybėmis narėmis pagal jų nacionalinę teisę, siekiant padėti susigrąžinti neteisėtai pasisavintą turtą. 2012/0368 (NLE) Bendras pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 215 straipsnį, atsižvelgdama į 2012 m. lapkričio 29 d. Tarybos sprendimą 2012/739/BUSP dėl ribojamųjų priemonių Sirijai ir kuriuo panaikinamas sprendimas 2011/782/BUSP[1], atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą, kadangi: (1) 2012 m. sausio 18 d. Taryba priėmė Reglamentą (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kuriuo panaikinamas Reglamentas (ES) Nr. 442/2011[2], kad įgyvendintų 2011 m. gruodžio 11 d. Tarybos sprendimą 2011/782/BUSP dėl ribojamųjų priemonių Sirijai ir kuriuo panaikinamas Reglamentas (ES) Nr. 442/2011[3]. (2) 2012 m. lapkričio 29 d. Taryba patvirtino Sprendimą 2012/739/BUSP, kuriuo panaikintas ir pakeistas 2011 m. gruodžio 1 d. Sprendimas 2011/782/BUSP. (3) Tarybos sprendime 2012/739/BUSP numatyta uždrausti pirkti, importuoti arba transportuoti įrangą, kuri gali būti naudojama vidaus represijoms ir finansuoti tokios įrangos įsigijimą arba teikti finansinę pagalbą šiai įrangai įsigyti; (4) būtina atlikti tam tikrus galiojančių priemonių techninio pobūdžio pakeitimus. Visų pirma turėtų būti peržiūrėtos tam tikros nuostatos dėl lėšų pervedimo kontrolės, kad kompetentingoms institucijoms ir operatoriams būtų lengviau jas taikyti ir kad būtų išvengta šio reglamento nuostatų nesilaikymo. Taip pat būtina patikslinti, kad „Syrian Arab Airlines“ taikomomis ribojamosiomis priemonėmis nebūtų užkirtas kelias veiksmams ar sandoriams, kurių vienintelis tikslas – vykdyti Sąjungos piliečių ir jų šeimos narių evakuaciją iš Sirijos; (5) 2012 m. sausio 18 d. Reglamento (ES) Nr. 36/2012 29 straipsnis susijęs su asmenų, subjektų ir įstaigų keitimusi informacija, kad būtų lengviau laikytis šio reglamento reikalavimų. 29 straipsnio 2 dalyje numatyta, kad pateikta arba gauta informacija naudojama tik tais tikslais, kuriais ji buvo pateikta arba gauta. Tačiau 29 straipsnio 2 dalies nuostatos neužkerta kelio valstybėms narėms pagal nacionalinę teisę keistis tokia informacija su Sirija ir kitomis valstybėmis narėms ir, prireikus, siekiant padėti susigrąžinti neteisėtai pasisavintą turtą; (6) taip pat būtina atnaujinti Reglamentą (EB) Nr. 1210/2003, įtraukiant naujausią informaciją, kurią pateikė valstybės narės apie kompetentingų institucijų duomenis ir atnaujinant Europos Komisijos adresą; (7) todėl Reglamentą (ES) Nr. 36/2012 reikėtų atitinkamai iš dalies pakeisti, PRIĖMĖ ŠĮ REGLAMENTĄ: Reglamentas (ES) Nr. 36/2012 iš dalies keičiamas taip: (1) Po 3 straipsnio įterpiamas 3a straipsnis: „3a straipsnis Draudžiama: (a) pirkti, importuoti arba transportuoti įrangą, kuri gali būti naudojama 1 priede išvardytoms vidaus represijoms, iš Sirijos arba įrangą, kurios kilmės šalis yra Sirija; (b) tiesiogiai ar netiesiogiai teikti finansavimą ar finansinę paramą, įskaitant išvestines finansines priemones, draudimo ir perdraudimo ir tarpininkavimo paslaugas, susijusias su a punkte nurodyto pirkimo, importo ar transporto draudimu ir perdraudimu; arba (c) sąmoningai ar apgalvotai dalyvauti veikloje, kuria siekiama nesilaikyti arba dėl kurios nesilaikoma a punkte nurodytų draudimų. (2) 18 straipsnis pakeičiamas taip: „18 straipsnis 1. Nukrypdamos nuo 14 straipsnio nuostatų, III priede išvardytose interneto svetainėse nurodytos kompetentingos valstybių narių institucijos gali leisti nutraukti tam tikrų lėšų arba ekonominių išteklių įšaldymą, jei įvykdomos šios sąlygos: (a) dėl lėšų ar ekonominių išteklių yra arbitražo sprendimas, priimtas iki tos dienos, kurią 14 straipsnyje nurodytas fizinis ar juridinis asmuo, subjektas ar įstaiga buvo įtraukti į II arba IIa priedą, arba iki tos dienos arba vėliau dėl tų lėšų ar ekonominių išteklių Europos Sąjungoje priimtas teismo arba administracinis sprendimas, arba priimtas teismo sprendimas, vykdytinas atitinkamoje valstybėje narėje; (b) lėšos ar ekonominiai ištekliai bus išimtinai naudojami tik reikalavimams, kurie yra garantuoti tokiu sprendimu arba kurie yra pripažinti teisėtais tokiame sprendime, patenkinti, neperžengiant ribų, nustatytų taikomais įstatymais ir kitais teisės aktais, reglamentuojančiais tokius reikalavimus pateikiančių asmenų teises; (c) sprendimas nėra II arba IIa priede nurodyto fizinio arba juridinio asmens, subjekto arba organizacijos naudai; (d) sprendimo pripažinimas neprieštarauja atitinkamos valstybės narės viešajai tvarkai. 2. Atitinkama valstybė narė informuoja kitas valstybes nares ir Komisiją apie bet kokį pagal šį straipsnį suteiktą leidimą.“ (3) 21a straipsnis papildomas 3 dalimi: „3. 14 straipsnio 2 dalis netaikoma veiksmams ar sandoriams, susijusiems su bendrove „Syrian Arab Airlines“, kurių vienintelis tikslas – vykdyti Sąjungos piliečių ir jų šeimos narių evakuaciją iš Sirijos.“ (4) 29 straipsnis papildomas 3 dalimi: „3. 2 dalimi valstybėms narėms neužkertamas kelias pagal jų nacionalinę teisę dalytis toki informacija su Sirija ir kitomis valstybėmis narėmis, kai tai būtina siekiant padėti susigrąžinti pasisavintą turtą.“ (5) III priedas keičiamas šio reglamento priedu. Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas PRIEDAS „III PRIEDAS VALSTYBIŲ NARIŲ KOMPETENTINGŲ INSTITUCIJŲ SĄRAŠAS IR ADRESAS, KURIUO SIUNČIAMI PRANEŠIMAI EUROPOS KOMISIJAI A. Kompetentingos institucijos kiekvienoje valstybėje narėje: BELGIJA http://www.diplomatie.be/eusanctions BULGARIJA http://www.mfa.bg/en/pages/135/index.html ČEKIJA http://www.mfcr.cz/mezinarodnisankce DANIJA http://um.dk/da/politik-og-diplomati/retsorden/sanktioner/ VOKIETIJA http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html ESTIJA http://www.vm.ee/est/kat_622/ AIRIJA http://www.dfa.ie/home/index.aspx?id=28519 GRAIKIJA http://www.mfa.gr/en/foreign-policy/global-issues/international-sanctions.html ISPANIJA http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx PRANCŪZIJA http://www.diplomatie.gouv.fr/autorites-sanctions/ ITALIJA http://www.esteri.it/MAE/IT/Politica_Europea/Deroghe.htm KIPRAS http://www.mfa.gov.cy/sanctions LATVIJA http://www.mfa.gov.lv/en/security/4539 LIETUVA http://www.urm.lt/sanctions LIUKSEMBURGAS http://www.mae.lu/sanctions VENGRIJA http://www.kulugyminiszterium.hu/kum/hu/bal/Kulpolitikank/nemzetkozi_szankciok/ MALTA http://www.doi.gov.mt/EN/bodies/boards/sanctions_monitoring.asp NYDERLANDAI www.rijksoverheid.nl/onderwerpen/internationale-vrede-en-veiligheid/sancties AUSTRIJA http://www.bmeia.gv.at/view.php3?f_id=12750&LNG=en&version= LENKIJA http://www.msz.gov.pl PORTUGALIJA http://www.min-nestrangeiros.pt RUMUNIJA http://www.mae.ro/node/1548 SLOVĖNIJA http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVAKIJA http://www.foreign.gov.sk SUOMIJA http://formin.finland.fi/kvyhteistyo/pakotteet ŠVEDIJA http://www.ud.se/sanktioner JUNGTINĖ KARALYSTĖ www.fco.gov.uk/competentauthorities B. Adresas, kuriuo siunčiami pranešimai ar kita informacija Europos Komisijai: European Commission Service for Foreign Policy Instruments (FPI) EEAS 02/309 B-1049 Brussels Belgija“ [1] OL L 330, 2012 11 30, p. 21. [2] OL L 16, 2012 1 19, p. 1. [3] OL L 319, 2011 12 2, p. 56.